runetrust/blame-folketinget-dk huggingface dataset:
Morten Messerschmidt (DF), 2024-11-07:
Tak for en fin tale, som jo også af naturlige årsager kredsede om Liberal Alliance, som jeg ikke lige kan se er her, men som jo alligevel fylder lidt i lokalet, fordi man er kommet med det her forslag om at ville screene ansøgeres holdninger til demokrati og Hizb ut-Tahrir osv.
Det tror jeg at både ordføreren og undertegnede klart kan skrive under på
vil være en god stramning.
Det, som jeg jo godt kunne tænke mig at spørge til, er, om det er nok i forhold til en stramning.
Noget af det, som bekymrer mig og Dansk Folkeparti meget, er den konvention, der hedder statsløsekonventionen, som jo gør, at hvis man kommer til Danmark og har fået smidt sit pas væk eller af en eller anden årsag ikke har et statsborgerskab, ja, så har man ret til at få et dansk statsborgerskab, også selv om man ikke overholder de øvrige regler om vandel og kriminalitet osv. Der vil jeg bare høre, om vi er enige om, at når vi forhåbentlig får et borgerligt flertal og får strammet den her aftale, gælder det altså også, i forhold til at vi skal ud af statsløsekonventionen, så alle , uanset hvad de kommer med af baggrund, skal leve op til de stramme krav, vi stiller.
Erling Bonnesen (V), 2024-11-07:
Allerførst vil jeg sige, at jeg er rigtig glad for, at vi har en god og stærk, samarbejdsorienteret og resultatorienteret regering med de tre partier, der er der.
Så er der en aftalekreds, og de drøftelser, der skal føres omkring det, skal være ved de borde, der er stillet op til det.
Det er fint, at der her bliver markeret et punkt, der også skal vendes, men det er ikke her, vi konkluderer noget.
Så kan man kalde det uld i mund-svar osv., men det her kræver en meget nøje gennemgang af tingene, så man konkret kan tage stilling til, hvad der skal konkluderes.
Det er f.eks. også derfor, man har tre behandlinger i salen.
Mikkel Bjørn (DF), 2024-11-07:
Det var et meget sådan uld i mund-svar.
Altså, der var ikke meget svar i det.
Jeg har bare brug for at vide, om Venstre godt kunne se sig selv i en aftalekreds, hvor de står alene tilbage som det eneste borgerlige parti, der skal blive ved med at stemme for de her statsborgerskabslovforslag.
Hvad tænker hr. Erling Bonnesen om det?
Anders Kronborg (S), 2024-11-07:
Først vil jeg gerne sige, at jeg langt hellere vil have, at det er politikere med mavefornemmelser, der sidder og behandler en sag, end embedsmænd med mavefornemmelser, der sidder og behandler en sag.
Og ja, jeg kan bekræfte, at Socialdemokratiet gerne ser nogle stramninger, og jeg synes, det vil være rimeligt, at vi første gang tager de drøftelser med vores personer i aftalekredsen og med eventuelle partier, der vil være med i aftalekredsen.
Jeg anser det for urealistisk, at Enhedslisten vil være en del af det fine selskab i aftalekredsen, så det ser jeg som spild af tid at drøfte med Enhedslisten.
Peder Hvelplund (EL), 2024-11-07:
Det er jo nok der, der er en fuldstændig principiel uenighed mellem ordføreren og Enhedslisten, i forhold til hvad der skal til, for at man f.eks. kan opnå stemmeret.
Jeg og Enhedslisten er utrygge ved, at det er forskellige politikeres mavefornemmelse af, hvad de mener man skal opfylde af kriterier, for det kan jo skifte, som vinden blæser.
Der så jeg jo langt hellere, at det var nogle klare og objektive kriterier, man skulle opfylde.
Men jeg vil egentlig godt spørge ordføreren, for ordføreren nævnte også i talen, at man var åben over for at se på nogle nye kriterier, og jeg forstår det også som nogle nye stramninger i forhold til at opnå indfødsret
: Er der overvejelser om at lave en ny aftale om indfødsret, og kan ordføreren løfte sløret for det og for, hvilke initiativer Socialdemokratiet i den forbindelse vil forsøge at få indført?
Anders Kronborg (S), 2024-11-07:
Når jeg får en sag i Indfødsretsudvalget om manglende opfyldelse af beskæftigelseskravet for et ungt menneske,
Kan jeg se, at det her unge menneske tager aktivt del i foreningslivet?
Det kunne være at være frivillig spejderleder, og det kunne være at være frivillig fodboldtræner i den lokale boldklub.
Jeg kigger også på, om vedkommende har haft et fritidsarbejde, og så ser jeg ellers på, om det her unge menneske har opført sig godt og solidt og ikke været på kant med loven.
Der synes jeg faktisk, at vi har en god mulighed for som politikere at behandle de her sager.
Jeg ville være ked af at have for meget uddelegeret til embedsværket på Slotsholmen, der bare kan give gummistempler.
Der synes jeg faktisk, at det er meget fornemt, at der sidder folkevalgte politikere, der i overensstemmelse med grundloven laver en individuel sagsbehandling.
Så må vi også huske, at er der nogle unge mennesker, som vi synes ikke skal have statsborgerskab, kan de jo, når de bliver lidt ældre, have levet op til beskæftigelseskravet og søge igen og så få tildelt det danske pas.
Så det er jo ikke sådan, at de er udelukket for livstid.
Peder Hvelplund (EL), 2024-11-07:
Tak for det, og tak til hr. Anders Kronborg for ordførertalen.
Jeg er fuldstændig enig med hr. Anders Kronborg i det med, at vi i det danske samfund skal gøre, hvad vi kan for at bekæmpe både antisemitisme, racisme, forfølgelse af mindretal og udemokratiske holdninger.
Men det, jeg egentlig godt vil spørge hr. Anders Kronborg om, er, at hr. Anders Kronborg siger, at vi ikke skal give mordere og voldtægtsfolk og sådan nogle statsborgerskab.
Men de har bare ikke været i beskæftigelse endnu.
Mener hr. Anders Kronborg ikke, at der er en urimelighed i, at vi udelukker de mennesker, som gør, som vi gerne vil have at de gør, og har en god og sund tilgang til at være her i Danmark, fra at kunne opnå de fulde borgerrettigheder?
Anders Kronborg (S), 2024-11-07:
Men det er jo en stråmand.
Det er jo en stråmand, hr. Mikkel Bjørn, når du påstår, at Socialdemokratiet ikke tager det her seriøst.
Vi er med i en aftalekreds, som har strammere regler på indfødsretsområdet, end man havde dengang, hvor f.eks. fru Inger Støjberg sad i ministeriet.
Der bliver uddelt færre danske pas nu end dengang, hvor fru Inger Støjberg var minister.
Og så er det jo rigtigt, at der er nogle elementer i øjeblikket, som kommer ind, og som vi er nødt til at kigge på.
Men vi bliver også nødt til at sikre en ordentlighed i sagsbehandlingen, og det er jo derfor, at vi i aftalekredsen tager det her yderst seriøst.
Vi har en minister, der har været ude at ytre – det har undertegnede også – at vi er fuldstændig enige i intentionerne i Liberal Alliances forslag.
Vi skal bare sikre, at det kan håndteres inden for grundloven.
Mikkel Bjørn (DF), 2024-11-07:
Men de mange andre gange, vi har behandlet indfødsretsforslag her i salen, og hvor Dansk Folkeparti har stillet ændringsforslag vedrørende folk, der både har sympatiseret med terror og bakket op om jødernes udryddelse og alt muligt andet, har Socialdemokratiet hver gang stemt imod, helt konsekvent.
Jeg tror ikke, at der er et eneste ændringsforslag, hvor vi har foreslået, at en person blev taget af på grund af terrorsympatier, had til jøder og homoseksuelle eller noget helt andet, som Socialdemokratiet har stemt for, og derfor er det jo lidt underligt, at ordføreren i dag står og siger, at det er noget, man vil tage meget seriøst og kigge ned i og undersøge nærmere og sådan noget, hvis Socialdemokratiet ikke følger det til dørs ved, selvfølgelig, at fjerne de her mennesker fra lovforslaget.
Anders Kronborg (S), 2024-11-07:
Nu var jeg jo en af de regeringsordførere, som talte enormt positivt om det forslag, som Liberal Alliance er kommet med i aftalekredsen, om, at vi netop skal se på, om det er muligt at undersøge nogle af de her borgere yderligere.
Jeg vil gerne slå helt fast, at jeg ikke anser det for gode danske værdier at ...
Nu skal jeg finde et udtryk, som jeg må bruge fra Folketingets talerstol – det tror jeg faktisk bliver svært, for i forhold til det, den borger siger, er det meget, meget svært, så jeg har sådan set lyst til at sige noget, som jeg ikke må sige, men det kan jeg sige til hr. Mikkel Bjørn inde ved siden af efterfølgende.
Men det siger sig selv, at sådan en person er vi jo nødt til at kigge lidt nærmere på i Indfødsretsudvalget.
Jeg vil ikke stå at sagsbehandle en person her, men jeg vil sige, at nogle af de udfordringer, som vi jo har haft med det her, bare for at være helt ærlig, handler om, at vi også skal sikre, at det ikke er falske profiler eller andre ting.
Men det er noget, som vi skal tage yderst seriøst.
Det vil jeg gerne tilkendegive over for hr. Mikkel Bjørn.
Mikkel Bjørn (DF), 2024-11-07:
Tak for en fin tale fra hr. Anders Kronborgs side, hvor han taler om gode samfundsborgere og om, at statsborgerskaber ikke skal uddeles som sand i Sahara.
Derfor kan det jo undre, at Socialdemokratiet netop har erklæret deres støtte til et lovforslag, hvor der eksempelvis er en ansøger på, der har glædet sig over, at bladtegneren Lars Vilks blev dræbt i 2021, og som i forbindelse med burkalovens vedtagelse har skrevet, og jeg citerer: De sindssyge folk i Folketinget skal respektere vores religion og kultur.
I skal gøre noget mod jeres homoseksualitet i stedet for.
Han har også offentligt skrevet: Jeg knepper din mor og din søster, mens du kigger.
Fuck politiet.
Jeg knepper deres mor.
Er det en god samfundsborger ifølge Socialdemokratiet og hr. Anders Kronborg?
Kristian Bøgsted (DD), 2024-11-07:
Jamen hr. Mikkel Bjørn ved udmærket godt, at vi mener, at der skal strammes op på området, så vi har nemmere ved at komme af med kriminelle indvandrere.
Hr. Mikkel Bjørn ved også godt, at det kan lade sig gøre at ændre i konventionerne, men det er ikke det samme, som at jeg sætter min lid til en ambassadør, som regeringen ikke engang har ansat nu – efter 22 måneder.
Brigitte Klintskov Jerkel (KF), 2024-11-07:
Ordføreren nævner, at mordere og voldtægtsforbrydere ikke skal have dansk statsborgerskab.
Det er vi meget enige i.
Men i dag er reglerne jo sådan, at bipersoner automatisk får tildelt statsborgerskab, hvis en af forældrene opnår dansk statsborgerskab og barnet opfylder de gældende betingelser for det.
Der er en meget kendt og omtalt case om en person, som fik statsborgerskab som biperson som 16-årig, men som allerede var sigtet for voldtægt som 10-årig og 14-årig og senere hen blev dømt for drab på tre beboere i et boligkompleks.
Det Konservative Folkeparti har lavet et udspil med ni forslag til stramninger på indfødsretsområdet, hvor vi foreslår, at bipersoner under den kriminelle lavalder i de tilfælde, hvor vedkommende er sigtet for eller har begået kriminalitet, før han eller hun er fyldt 15 år, skal forelægges for Indfødsretsudvalget, netop for at undgå de her cases.
Så derfor kunne jeg godt tænke mig at høre ordføreren, om det er noget, S kan være med på.
Anders Kronborg (S), 2024-11-07:
Det virker jo sådan lidt paradoksalt, at et parti, der for ganske kort tid siden meldte sig ud af en aftalekreds, altså en aftale, de selv havde været en del af, med en begrundelse, der handlede om kriminalitetsregistreret, som vi, der så blev tilbage i aftalekredsen, virkelig har brugt tid på at arbejde på og faktisk er ved at finde en løsning på, nu vil have Socialdemokratiets svar på ni yderligere stramninger.
Det havde jo været, synes jeg, ansvarligt – især når man også har ambitioner om at komme i regering – at være blevet i aftalekredsen og været med til dér at drøfte de her stramninger.
Men når fru Brigitte Klintskov Jerkel spørger mig helt konkret, om jeg kan se for mig, at der kunne være tiltag for personer, der er under 18 år, i forhold til det med bipersoner, vil jeg sige, at jeg gerne vil være åben over for, at vi kan se på elementer i den forbindelse.
Jeg kunne også godt se for mig, at man kunne gå ind og se på skolefravær, f.eks. Vi ved jo, at det ligger i reglerne i loven ved børne- og undervisningsministeren, at har en elev i et kvartal mere end en vis procent fravær i skolen, skal der laves en underretning.
Der er faktisk skærpet underretningspligt; det er under strafansvar.
Så de data har man jo ude i kommunerne.
Men jeg synes først og fremmest, at det er de partier, der gerne vil være med i en aftale og tage ansvar, der kommer til at drøfte det med Socialdemokratiet.
Erling Bonnesen (V), 2024-11-07:
Jamen som jeg forklarede lige til sidst og tilføjede, synes jeg, det er godt, at man løbende har de her drøftelser og hele tiden er tæt på, hvad det er for en udvikling, der er, og tager stilling til det.
Så jeg er sikker på, man i udvalgsbehandlingen får taget en god hånd om de problemstillinger.
Men jeg vil ikke nu stå her og konkludere på det og forholde mig til det.
Jeg har stor tillid til, at man med ministeren for bordenden og i udvalget får taget stilling til de aktuelle ting, der skal tages stilling til.
Mikkel Bjørn (DF), 2024-11-07:
Jeg er lidt nysgerrig på, om Venstre, hvis aftalekredsen nu falder fuldstændig fra hinanden og hr. Mohammad Rona og ministeren ikke kan blive enige om noget som helst – sådan kunne man godt forestille sig det endte – og Liberal Alliance derfor som det sidste borgerlige parti ud over Venstre ender med at trække sig fra aftalen, så kan forsvare at stå tilbage som det eneste parti i en aftalekreds med venstrefløjspartier og stemme for at give statsborgerskab flere gange om året til kriminelle, terrorsympatisører og folk, der ikke kan tale et eneste ord dansk.
For det er jo virkeligheden i dag: Hvis man eksempelvis er statsløs, kan man komme på lov om indfødsrets meddelelse mere eller mindre uden at skulle leve op til nogen krav overhovedet.
Anders Kronborg (S), 2024-11-07:
På det møde, vi havde i aftalekredsen i sidste uge – det tror jeg alle fire partier, der er med i aftalekredsen, kan bekræfte – gik ministeren med det samme tilbage til sit embedsværk og sagde: Det her får vi undersøgt og kigget nærmere ind i.
Aftalekredsen mødes snarest igen, og så skal vi selvfølgelig se på, hvad der kan lade sig gøre i forhold til grundloven.
Vi har også samtidig sagt i det parti, jeg repræsenterer, Socialdemokratiet, at vi til fulde kan se os i intentionerne i det her forslag.
Det er klart, at ligesom hr. Kristian Bøgsted ikke vil spille med alle sine kort åbne, vil jeg heller ikke.
Men jeg vil bare tilkendegive, at jeg meget gerne ser, Danmarksdemokraterne kunne være en del af indfødsretsaftalen.
Kristian Bøgsted (DD), 2024-11-07:
»Stammedans« ligefrem – det var et sjovt udtryk.
Ordføreren ved udmærket godt, at der er kommet nogle forslag, og ordføreren ved udmærket også godt, at man heller ikke bare spiller alle sine kort åbent ud, hvis man vil ind til et forhandlingsbord.
Men det kræver også, at man bliver inviteret ind til en forhandling om, hvad der så kan lade sig gøre.
Når jeg spørger om, hvornår ordføreren forventer at man i aftalekredsen kan komme med noget, er det, fordi jeg har hørt de positive meldinger, der er kommet fra hr. Anders Kronborg, men jeg har så sandelig også hørt de stik modsatte meldinger fra et af de andre partier i aftalekredsen.
Det er derfor, jeg spørger ind til, hvornår man forventer at man i aftalekredsen så trods alt bliver enige om noget, så vi kan komme videre med det her.
Anders Kronborg (S), 2024-11-07:
Der er jo sådan lidt radikal stammedans i hr. Kristian Bøgsted.
Vi har strammere regler.
Hr. Kristian Bøgsted, som jeg kender som en ganske udmærket person og en god samarbejdspartner i Indfødsretsudvalget – jeg har meget godt at sige om hr. Kristian Bøgsted – ved jo godt, at hvis man virkelig vil spille en rolle som parti, bider man til bollen.
Så inviterer man sig selv inden for i en aftalekreds.
Man har selvfølgelig, og det er helt legalt, nogle krav.
Men jeg kan simpelt hen ikke finde ud af, om Danmarksdemokraterne bare vil blive ved med at sidde nede på bageste række ved siden af Dansk Folkeparti og så komme med de, om man så må sige, synspunkter, som man kan råbe og skrige om her i Folketingssalen, eller om man reelt vil ind og hjælpe med at forandre Danmark til det bedre inde ved forhandlingsbordet.
Så inden vi fortsætter den snak, kunne hr. Kristian Bøgsted måske løfte lidt af sløret for, om Danmarksdemokraterne er klar til i lighed med Liberal Alliance at tage ansvar for dansk indfødsret.
Kristian Bøgsted (DD), 2024-11-07:
Tak for det, og tak for talen.
Jeg er selvfølgelig glad for at høre ordføreren sige, at man fra Socialdemokratiets side er åben over for at kigge på et efter min mening rigtig godt forslag, der er kommet fra Liberal Alliance, og at man faktisk også er åben over for at kigge på nogle af de forslag, Konservative er kommet med her.
Men jeg synes, vi har hørt det her længe, altså det her med at sige: Lad os kigge på det, og det tager vi i aftalekredsen.
Så mit spørgsmål er egentlig bare: Hvornår forventer ordføreren at aftalekredsen kan være på plads med noget, der kan blive meldt ud om?
Og hvad er der så af aftaler om nye eventuelle stramninger?
Anders Kronborg (S), 2024-11-07:
Det er klart, at der er de regler, vi har nu.
Det er jo så et temperamentsspørgsmål, om noget skal gøre, at man ikke bliver dansk statsborger.
Lad os bare antage, for det er jo en helt konkret case, vi har fået ind i udvalget, at der er en af dem, der står på det her lovforslag, som synes, at Saddam Hussein, den tidligere diktator i Irak, er en alle tiders person, endda en så alle tiders person, at han har ham på som profilbillede på sin facebookprofil.
Jeg tager afstand fra Saddam Hussein.
Nej, det tager jeg da afstand fra.
Sandra Elisabeth Skalvig (LA), 2024-11-07:
Tak for svar.
Anders Kronborg (S), 2024-11-07:
Det er helt tydeligt, at der er der noget, vi skal have kigget på.
Det er jo også derfor, jeg har sagt meget åbent til Liberal Alliance, at jeg kan se intentionerne i forslaget.
Det, jeg synes der måske skal på som tillæg i forhold til nogle initiativer, som vi kan tage her i Folketinget, er jo, at jeg i virkeligheden synes, at Indfødsretsudvalget og Folketinget spiller en for lille rolle.
I ved selv, og det kan vi lige så godt være ærlige omkring, at vi har været nødt til at rykke mødedatoen, bl.a. fordi det har været svært for udvalgsformanden for Folketingets Indfødsretsudvalg at passe udvalget som mødeleder, og det er klart, at skal der til at være personlige samtaler og andre ting, som vi jo har talt om, så er det politikere, der skal holde de samtaler.
Det er os, der skal tage ansvaret, og det er vi nødt til at have en aktiv drøftelse med hinanden om i udvalget.
Der kunne jeg godt tænke mig, at et formandskab for Folketingets Indfødsretsudvalg – det gælder hr. Mikkel Bjørn, og det gælder næstformanden for Alternativet – stemplede meget hårdere ind i at få udvalget til at arbejde endnu hårdere i de her sager, for vi har jo nogle helt unikke muligheder i Folketinget.
Det handler bare om at gribe dem.
Så synes jeg altså også, at det er en bold, vi skal drøfte om vi kan spille med.
Sandra Elisabeth Skalvig (LA), 2024-11-07:
Og tak til ordføreren for en fin tale og for at være åben og konstruktiv i forhold til det forslag, som Liberal Alliance er kommet ind med i aftalekredsen.
Jeg kunne godt tænke mig at høre ordføreren, om ordføreren mener, at den nuværende indfødsretsaftale sorterer de her personer fra.
Anders Kronborg (S), 2024-11-07:
Jeg tror, det er meget vigtigt lige at slå fast, også over for dem, der sidder og lytter på den her debat, at det jo ikke er sådan, at hvis ens forældre får tildelt statsborgerskab og man er deres 17-årige søn, der f.eks. har slået en anden mand ihjel i byen, så får man bare helt automatisk statsborgerskab.
Straffeattesten bliver tjekket igennem, fra man er 15 år, til man er 18 år, og er der kriminelle forhold, kommer man ikke på lovforslaget, medmindre man får en dispensation.
Men jeg er åben over for – og det vil jeg gerne tilkendegive over for Det Konservative Folkeparti – at vi sammen kan kigge på yderligere stramninger eller huller, der skal lappes.
Brigitte Klintskov Jerkel (KF), 2024-11-07:
Jamen det er jo lidt svært at være en del af, når man bliver smidt ud af en aftale, fordi man bare ønsker at håndhæve den aftale, vi har lavet, om, at kriminelle ikke skal have dansk statsborgerskab.
Og der har ministeren flere gange sagt, at man ikke kan garantere, at der ikke er kriminelle på listen.
Men jeg lytter mig til, at ordføreren er åben over for at drøfte det, for det her vil jo netop være et værn imod, at personer, som måske allerede er i gang med en kriminel løbebane, ikke bare automatisk får tildelt et statsborgerskab som biperson.
Så det håber jeg da at S vil være med på, og at vi så på et tidspunkt måske kan forhandle yderligere stramninger i forhold til indfødsret.
Serdal Benli (SF), 2024-11-07:
Tak for ordet.
Lad mig begynde med et stort og hjerteligt tillykke til jer, der med dette lovforslag kan opnå dansk indfødsret.
I har lært det danske sprog, historie, kultur, normer og værdier.
Det er et kolossalt privilegie at blive dansk statsborger, og derfor er vejen til det danske statsborgerskab heller ikke nem.
Men I har gjort den indsats, som det kræver at komme igennem nåleøjet, og det har I god grund til at være stolte af.
Det er en vigtig pligt, at vi passer på hinanden, og uanset om vi måske er uenige om noget, behandler vi hinanden med respekt.
Det er jo en hjørnesten i vores demokrati, at vi respekterer hinandens forskelligheder, og det er et demokrati, som vi alle kan være stolte af at være en del af.
Kæmpestor respekt herfra til alle de mennesker, der har brugt tid og kræfter, hvilket det jo kræver at blive en del af det danske fællesskab.
Hvor er det glædeligt for os alle sammen.
Det forpligter jo også.
Staten Danmark skylder nu jer alle den beskyttelse og al den alvor, en stat skylder sine borgere.
Med den beskyttelse kommer også en pligt til at arbejde for det bedste for Danmark og for danskerne.
Den pligt håber jeg at I vil tilskrive jer, så vi sammen kan bringe Danmark bedre ind i fremtiden.
Jeg vil slutte min tale med at sige, at SF støtter forslaget.
Tak for ordet.
Mohammad Rona (M), 2024-11-07:
Det tror jeg faktisk spørgeren har en pointe i.
Det er jo sådan, at vi har et Indfødsretsudvalg, som jeg synes det er godt vi har, fordi det netop er med til at sikre, at hvis der er nogen, der er på kanten til at opnå dansk statsborgerskab, men lige mangler det sidste, så kan vedkommende faktisk komme ind til os, og så kan vi have en drøftelse i udvalget, i forhold til om man vil give det eller ikke vil give det.
Det synes jeg sådan set er rigtig godt.
Peder Hvelplund (EL), 2024-11-07:
Tak for det, og tak for tilkendegivelsen af, at man selvfølgelig også bør sikre, at unge, der er under uddannelse, kan få adgang til statsborgerskab, ligesom uddannelse skal kunne tælle med i forhold til permanent ophold.
Men det, mit spørgsmål handlede om, var, at der jo i forbindelse med indfødsretsaftalen blev lavet en aftale om, at der skulle foretages en automatisk forelæggelse af sager for Indfødsretsudvalget i forhold til de borgere, som er kommet hertil efter det fyldte 8. år, og som søger inden det fyldte 22. år.
Når jeg ser på de afgørelser, der ligger i forhold til de sager, er det bare svært for mig at se, hvad det præcis er for objektive kriterier, der skulle ligge til grund for, hvem der får dispensation, og hvem der får afslag.
Mohammad Rona (M), 2024-11-07:
Først og fremmest er det jo sådan i dag i forhold til unge, der er i gang med en uddannelse, at hvis du er i gang med en uddannelse, kan du ikke få statsborgerskab.
Så er det rigtig svært i hvert fald, fordi beskæftigelse og uddannelse ikke vægtes lige højt.
Der kunne jeg i hvert fald godt tænke mig, at uddannelse også blev en del af det, ligesom jeg også godt kunne tænke mig, at det blev en del af det, når man f.eks. søgte permanent ophold.
I forhold til det andet spørgsmål er mit svar, at det kan man godt sige der er, men i forhold til indfødsret ved jeg det ikke.
Du må gerne lige gentage spørgsmålet, hr. Peder Hvelplund.
Jeg fik ikke lige fat i det sidste.